फिल्म के नेगेटिव रिव्यू हटाने के लिए रिश्वत दे रहे हैं मेकर्स!
Adipurush Movie Scene Controversy; । बता दें कि तमाम विवादों के बावजूद भी इस फिल्म ने पहले दिन 140 करोड़ रुपए का वर्ल्डवाइड कलेक्शन किया है।
ओम राउत की फिल्म ‘आदिपुरुष’ सोशल मीडिया पर मीम मटेरियल बन चुकी है। फिल्म रिलीज होने के बाद से ही इंटरनेट पर इसकी जमकर आलोचना की जा रही है। टपोरी डायलॉग्स से लेकर सीता को भारत की बेटी बताने तक फिल्म कई विवादों में घिर चुकी है।
अब इससे जुड़ा एक और विवाद सामने आ रहा है। कुछ रिपोर्ट्स की मानें तो फिल्म की टीम कुछ सोशल मीडिया यूजर्स को फिल्म के नेगेटिव रिव्यूज डिलीट करने के बदले में रिश्वत ऑफर कर रही हैं।
कुछ यूजर्स ने शेयर किए स्क्रीनशॉट
सोशल मीडिया पर कुछ यूजर्स ने ऐसे स्क्रीनशॉट शेयर किए हैं जिसमें फिल्म के मेकर्स उनसे सोशल मीडिया से फिल्म का नेगेटिव रिव्यू डिलीट करने की मांग कर रहे हैं। दावा किया जा रहा है कि इसके बदले में मेकर्स रिश्वत भी ऑफर कर रहे हैं।
यूजर्स ने किया बड़ा दावा
एक ट्विटर यूजर ने स्क्रीनशॉट शेयर करते हुए लिखा, ‘कुछ एजेंसियां मुझे टी-सीरीज और आदिपुरुष की तरफ से मैसेज कर रही हैं और मुझसे भीख मांग रही हैं कि मैं अपने ट्वीट डिलीट कर दूं। इसके बदले में वो मुझे पैसे भी ऑफर कर रहे हैं। साॅरी आप लाेग गलत इंसान से बात कर रहे हैं।’
9500 रुपए प्रति ट्वीट पाने का ऑफर
वहीं एक अन्य यूजर ने भी स्क्रीनशॉट शेयर करते हुए दावा किया कि मेकर्स ने उसे रिश्वत ऑफर की है। इस यूजर ने लिखा, ‘आदिपुरुष की टीम मुझे फिल्म का पॉजिटिव रिव्यू देने पर प्रति ट्वीट 9500 रुपए देने की बात कर रही है, पर मैं बिकाऊ नहीं हूं।’
फिल्म ने पहले दिन कमाए 140 करोड़ रुपए
दूसरी तरफ इन तमाम विवादों के बीच फिल्म ने पहले दिन 140 करोड़ रुपए का वर्ल्डवाइड कलेक्शन किया है। ओम राउत निर्देशित इस फिल्म में प्रभास, सैफ अली खान और कृति सेनन अहम रोल में नजर आ रहे हैं।